CELEX: 62019TN0632
Language: fi
Date: 2019-09-23 00:00:00
Title: asia T-632/19: Kanne 23.9.2019 – DD v. FRA

2.12.2019   
            
            
               FI
            
            
               Euroopan unionin virallinen lehti
            
            
               C 406/34
            
         
      Kanne 23.9.2019 – DD v. FRA
      (asia T-632/19)
      (2019/C 406/44)
      Oikeudenkäyntikieli: englanti
      
         Asianosaiset
      
      
         Kantaja: DD (edustajat: asianajajat L. Levi ja M. Vandenbussche)
      
         Vastaaja: Euroopan unionin perusoikeusvirasto (FRA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  myöntämään kantajalle korvauksen tälle aiheutuneesta aineettomasta vahingosta, sellaisena kuin se on esitetty nyt käsiteltävänä olevan kanteen yhteydessä, ja jonka suuruudeksi arvioidaan oikeuden ja kohtuuden mukaan 100 000 euroa
               
            
                  —
               
               
                  kumoamaan Euroopan unionin perusoikeusviraston (FRA) johtajan 19.11.2018 tekemän päätöksen, jolla hylätään kantajan henkilöstösääntöjen 90 artiklan 1 kohdan nojalla esittämä vaatimus
               
            
                  —
               
               
                  tarpeen vaatiessa kumoamaan Euroopan unionin perusoikeusviraston (FRA) johtajan 12.6.2019 tekemän päätöksen, jolla hylätään kantajan henkilöstösääntöjen 90 artiklan 2 kohdan nojalla edellä mainitusta 19.11.2018 tehdystä päätöksestä tekemä valitus
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja ei kuullut kantajaa eikä tehnyt päätöstä henkilöstösääntöjen liitteessä IX olevan 3 artiklan nojalla 8.10.2015 annetun tuomion DD/FRA (F-106/13 ja F-25/14, EU:C:2015:118) mukaisesti.
               
            
                  2)
               
               
                  Toinen kanneperuste, joka perustuu hallinnollisen menettelyn ja alkuperäisen kurinpitomenettelyn sääntöjenvastaiseen aloittamiseen.
               
            
                  3)
               
               
                  Kolmas kanneperuste, joka perustuu siihen, että vastaaja ei ole korvannut kantajalle edellä mainitulla virakmiestuomioistuimen tuomiolla kumotusta huomautuspäätöksestä aiheutunutta aineetonta vahinkoa.
               
            
                  4)
               
               
                  Neljäs kanneperuste, joka perustuu siihen, että vastaaja ei pannut täytäntöön edellä mainittua virkamiestuomioistuimen tuomiota eikä suorittanut kurinpitomenettelyä edeltänyttä menettelyä kohtuullisessa ajassa ja vaaditulla huolellisuudella.
               
            
                  5)
               
               
                  Viides kanneperuste, joka perustuu siihen, että hallinnollisen tutkinnan aloittaminen ja suorittaminen oli ristiriidassa asetuksen (EY) N:o 45/2001 (1), Euroopan unionin henkilöstösääntöjen ja yksityiselämää koskevan oikeuden (Euroopan unionin perusoikeuskirjan 7 artikla) kanssa.
               
            
                  6)
               
               
                  Kuudes kanneperuste, joka perustuu siihen, että vastaaja esitti toistuvasti perusteettomia, loukkaavia ja hyökkääviä väitteitä kantajasta, mikä merkitsee res judicata -periaatteen, syyttömyysolettaman ja huolenpitovelvollisuuden loukkaamista.
               
            
         (1)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EUVL 2001, L 8, s. 1).